[{"text_idx": "#000000", "text": "Astea interesgarria izaten ari da, eta ostirala aprobetxatuko dugu, agenda kulturalen moduan, horren guztiaren berri emateko."}, {"text_idx": "#000001", "text": "\u201cGipuzkoa Zero Zabor\u201d, mugimendu soziala: Atez atekoaren aldeko eta erraustearen aurkako taldeek bat egin, eta Gipuzkoa Zero Zabor gizarte mugimendua sortu dute. Talde oiartzuarrak ere badira tartean. Gipuzkoa \u201cZero Zabor\u201d lurraldea izatea bultzatzeko asmoz eta errauste-planta beharrezkoa ez dela frogatzeko sortu da taldea. Asteazken arratsaldean aurkeztu zuten beren burua. Ikusi hemen bideoa."}, {"text_idx": "#000002", "text": "Atez atekoaren abantaila ekonomikoen gaineko konferentzia: Gaur goizeko 11:00an Jordi Colomer teknikari kataluniarrak atez atekoaren abantaila ekonomikoez hitz egingo du Gipuzkoako Merkataritza Ganberan. Hainbat udaletako ordezkariak eta ingurumen teknikariak izango ditu entzule. Sanmarko Mankomunitateak antolatu du eta zuzenean emango du Interneten."}, {"text_idx": "#000003", "text": "Errauste-plantarentzat sei urteko moratoria eskatzeko manifestazioa: Igandean (ekainak 20) izango da Donostian: eguerdiko 12:00an abiatuko da Boulevard-etik. Usurbilgo Itunak eta Errausketaren Aurkako Koordinakundeak deituta, Zubietako errauste-plantarentzat sei urteko moratoria eskatzea da helburua. Antolatzaileek herritar guztiei egin diete bertaratzeko deia."}, {"text_idx": "#000005", "text": "Errausketaren Aurkako Koordinakundeak eta Usurbilgo Itunak Zubietako errauste-plantaren aurkako manifestazioa deitu dute datorren ekainaren 20rako (igandea). Eguerdiko 12:00an aterako da martxa Donostiako Boulevard-etik gipuzkoarrok hondakinen arazoari egiazko irtenbidea emateko aukera bat izan dezagun eta errauste-plantarentzat moratoria eskatuz."}, {"text_idx": "#000006", "text": "Hainbat talde politiko, ekologista eta sindikatuk errauskailua ekidingo duen hondakinen gaineko lege bat eta atez ateko bilketa bultzatzea eskatu zuten larunbatean Donostian. Hemen DV, Berria eta Noticias de Gipuzkoa egunkarietan ateratako albisteak."}, {"text_idx": "#000008", "text": "Oiartzunen garbigunea egonagatik, Garberako merkataritza-gunean dagoena erabil daiteke?"}, {"text_idx": "#000009", "text": "FB.init(\"e6e77dfc5f83cdfd5c0c4e196e91cf6c\");Osasuna Atez Ate on Facebook"}]